open-index/open-wikipedia-markdown huggingface dataset:
Gadus morhua

L**'abadeixo** u **bacalau** ( (Linné, 1758)) ye un peix bentopelachico d'a familia Gadidae, d'a orden Gadiformes y d'a clase d'os Actinopterygii muito consumiu por os europeus y obchecto de pesca comercial por o menos dende tiempos d'o Ligallo Hansiatico.

## Zoonimia
L'abadecho no figura en textos medievals aragoneses ni en os peaches d'o Reino d'Aragón, por o que encara no yera obchecto de comercio ni consumo cheneralizau a primers d'o sieglo XV. Como peix pescau en l'Atlantico o suyo consumo habió d'estar introduciu dende l'ueste u lo norte dende Castiella, Navarra u Gascunya. En textos catalans as referencias a l'abadecho mes antigas conoixidas son d'o sieglo XVI. En Navarra y Aragón as referencias mes antigas a l'abadecho se remontan por o menos a primers d'o sieglo XVI ya en castellano. En belunas s'escribe *abadexo*, como se continará fendo en a segunda mitat d'o sieglo XVI y en o sieglo XVII, cuan encara no existiba en castellano a *[[j velar]]* actual y pronunciaban y escribiban *x* en cuenta d'ella:

A denominación actual mes común en l'Alto Aragón ye *abadeho*, amprada d'o castellano *abadejo* y d'etimolochía poco segura. David A. Pharies considera que ye una creyación autonoma castellana con sufixo -ejo (o equivalent a l'aragonés -ello), por o que derivaría d'a radiz *[[abat|abad]]*. Tamién bi ha adaptacions d'este castellanismo como *abadecho* y *abadeixo*.

A primera forma ye una aragonesización d'a parola a seguindo seguindo equivalencias foneticas que ya se daban en l'aragonés d'as comunidaz aragonesas en parolas como *[[panolla|panocha]]*, *[[ramulla|ramucha]]*, *[[regallo|regacho]]*, *[[asnallo|asnacho]]* y los toponimos medievals *[[Torrillo|Torricho]]* y *[[El Villarecho]]* (tamién con sufixo *-ejo* en castellano), que en cualques casos presentan una terminación con *j* en castellano, *ch* en l'aragonés d'o sud-ueste y *ll* en l'aragonés d'a val de l'Ebro.

A segunda forma ye una adaptación con xeada admesa por l'Academia de l'Aragonés y que se documenta en parlas de transición entre l'aragonés y catalán en Ribagorza Baixa y Litera.

## Referencias

## Vinclos externos
Universidat de York

A **Universidat de York** (en anglés *York University*) ye una institución publica d'amostranza superior situada en Canadá, con seu en a ciudat de Toronto, Ontario.

## Vinclos externos
*  Pachina web d'a Universidat York.
Dado Cavalcanti

**Luis Eduardo Barros Cavalcanti** (Arcoverde, 9 de chulio de 1981) ye un entrenador de fútbol brasilero. Como entrenador estió en Luverdense, Paraná Clube, Mogi Mirim y, actualment d'o Nautico dende michans de 2014.

## Títols
* **Ulbra**
** *Campionato d'o estato de Rondônia* (2006 y 2007)
* **Brazsat**
** *Campionato d'o estato de Brasília* (2008)
* **Santa Cruz**
** *Campionato d'o estato de Pernambuco* (2009)
* **Luverdense**
** *Campionato d'o estato de Mato Grosso* (2012)

## Vinclos externos
*  ''Dado Cavalcanti'' en a Futpédia.
*  Perfil esportivo.
Cocineta d'inducción

A **cocineta d'inducción** ye un electrodomestico que fa servir o calentamiento por inducción ta trasmitir a calor sobre os recipients, en oposición a la transferencia de calor que ye l'alacet d'as tradicionals cocinetas electricas u de gas. Ta poder emplegar-se en una cocineta d'inducción, os recipients han d'estar fabricaus con metals ferromagneticos. Ta os recipients no ferromagneticos se puede meter debaixo discos adaptadors que permitan adaptar-los a la cocineta d'inducción.

En una cocineta d'inducción os inductors debaixo d'os recipients son formaus por bobinas de filos d'arambre enrrollaus. A corrient alterna circula por a bobina creyando asinas un campo magnetico oscilant. Iste campo produce corrient electrica en o recipient. O fluxo de corrient en o metal produce una resistencia que escalfa a birolla. Encara que a corrient ye gran, ista ye producida por un baixo voltache.

Una cocineta d'inducción ye mas rapeda y mas eficient que as tradicionals cocinetas electricas. Permite un control instantaneo d'a enerchía de cocción igual que en as cocinetas de gas. Atros metodos de cocinau emplegan flamas u elementos resistivos a o royo vivo, pero en a inducción se calienta nomás o recipient. Como a superficie d'a cocineta se calienta nomás debiu a o contacto con o recipient, o risgo de cremar-se en tocar-la ye significativament menor que en atros tipos de cocinetas. L'efecto d'a inducción no calienta l'aire d'arredol d'o recipient, por o que a eficiencia enerchetica ye mayor. L'aire d'a refricheración sale a traviés d'a electronica, pero tien una temperatura poco mayor que la de l'ambient.

As propiedaz magneticas d'un recipient d'acero fan que a corrient inducida se concentre en una fina capa amán d'a suya superficie, lo que fa l'efecto d'o calentamiento mayor. En materials no magneticos como l'aluminio o campo magnetico penetra muito y a corrient inducida troba poca resistencia en o metal. Existe tamién bella versión de cocineta d'inducción valida ta toz os metals, pero que tien manimenos una baixa eficiencia cuan treballa con recipients no magneticos.

## Referencias

## Se veiga tamién
* Vitroceramica
* Forno microondas
* Lampa d'inducción
Blackthorn

**Blackthorn** ye una cinta de cine de western de l'anyo 2011 dirichida por Mateo Gil y protagonizada por Sam Shepard, Eduardo Noriega y Stephen Rea. Escrita por Miguel Barros, o filme ye un relato ficticio sobre Butch Cassidy qui ya viello, vive baixo o nombre de James Blackthorn en un tranquilo lugar de Bolivia 20 anyos dimpues d'a suya desaparición en 1908. *Blackthorn* estió rodada en diferents puestos en La Paz, Potosí y Uyuni en Bolivia.

A cinta en primeras amanixió en iTunes o 2 de setiembre de 2011, y s'estrenó en Estaus Unius o 7 d'octubre de 2011.

## Reparto
* Sam Shepard como James Blackthorn/Butch Cassidy.
* Eduardo Noriega como Eduardo Apodaca, o "Espanyol".
* Stephen Rea como Mackinley.
* Magaly Solier como Yana.
* Nikolaj Coster-Waldau como James Blackthorn/Butch Cassidy (choven).
* Padraic Delaney como Sundance Kid.
* Dominique McElligott como Etta Place.
* Daniel Aguirre como Iván.
* Luis Bredow como o Doctor.
* Fernando Gamarra como o Director d'o Banco.
* María Luque como a Tabernera.
* Cristian Mercado como o Cheneral de l'exercito Boliviano.

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''Blackthorn'' en Internet Movie Database.
Chuegos Olimpicos de Tokio 2020

**Os Chuegos Olimpicos de Tokio 2020** estioron os Chuegos Olimpicos d'a **XXXII Olimpiada d'a era moderna** organizatos por o COI y celebratos en Tokio dende o 23 de chulio dica o 8 d'agosto de 2021 a on competirán esportistas en 28 esportes. Tokio fue esleita o 7 d'aviento de 2013 en a 125 asemblea d'o Comité Olimpico Internacional estando as atras ciudaz candidatas Istambul y Madrit.

A calendatas de celebración inicials yerán dende o 24 de chulio dica o 9 d'agosto de 2020 pero a pandemia de COVID-19  causada per o virus SARS-CoV-2 fizo que  o primer ministro de Chapón, Shinzo Abe, y o presidente d'o COI, Thomas Bach, reunitos o 24 de marzo de 2020 acordoron retrasar os Chuegos un anyo pero deixar o mesmo nombre. Una semana dimpués son establitas as nuevas calendatas.

## Vinclos externos

* // Pachina web oficial de Tokio 2020.
* / Pachina web oficial de l'''Olympic Movement''.
Chuegos Olimpicos de París 2024

Os **Chuegos Olimpicos de París 2024** u **Chuegos Olimpicos d'a XXXIII Olimpiada d'a era moderna** ye una competición polisportiva organizada por o COI y celebrada en París, Francia, dende o 2 dica o 18 d'agosto de 2024. O proceso de presentación y selección d'as seus candidatas prencipió en l'anyo 2015, y a elección definitiva se fació enantes d'a 130ª asemblea d'o Comité Olimpico Internacional en retirar a suya candidatura Los Ángeles, l'altra ciudat aspirant y a que organizará os siguients, os Chuegos Olimpicos de 2028.

## Vinclos externos

* / Sitio web oficial París 2024.
Vaqueta (desambigación)

**Vaqueta** puet estar:
***[[Iberus gualtieranus alonensis|Vaqueta]]**, un caragol endemico de l'este d'a Peninsula Iberica.
***[[Vaqueta]]**, vaca fura d'entre dos y cuatre anyadas que se precisa pa fer corridas de vaquetas.
Franco Trappoli

**Franco Trappoli**, naixiu de Orvieto (Umbría) o 5 de noviembre de 1947, ye un politico italiano d'o *[[Partito Socialista Italiano]]*, que estió alcalde de Fano dende 1980 dica 1983 y deputau dende 1983 dica 1987 y dende 1992 dica 1994.

Estió lo primer budista en ester esleyiu ta la Camara d'os Deputaus d'Italia.

## Referencias

## Vinclos externos
*  Radio Radicale: ''Eventos a quien participò Franco Trappoli''.
Chuegos Olimpicos d'hibierno de 1948

Os **Chuegos Olimpicos d'hibierno de 1948**, conoixitos tamién como **V Chuegos Olimpicos d'hibierno**, estioron os Chuegos Olimpicos d'hibierno celebratos en Sankt-Moritz (Suiza), dende o 30 de chinero dica o 8 de febrero de 1948. I participoron 669 atletas (592 varons y 77 mullers) de 28 países.

## Esportes

## Vinclos externos

* / Pachina web oficial de l'''Olympic Movement''
*  Información y medallero d'os Chuegos Olimpicos de 1948.

## Referencias
Chuegos Olimpicos d'hibierno de 1952

Os **Chuegos Olimpicos d'hibierno de 1952**, conoixitos tamién como **VI Chuegos Olimpicos d'hibierno**, estioron os Chuegos Olimpicos d'hibierno celebratos en Oslo (Noruega), dende o 14 de febrero  dica o 25 de febrero de 1952. I participoron 692 atletas (585 varons y 109 mullers) de 30 países.

## Esportes

## Vinclos externos

* / Pachina web oficial de l'''Olympic Movement''
*  Información y medallero d'os Chuegos Olimpicos de 1952.

## Referencias
Padua

**Padua** (en italiano *Padova*,  en veneciano *Pàdova* u *Pàdoa*) ye una ciudat italiana que se troba en o nord-este d'Italia, con una población de 210.914 habitants. Ye a capital d'a provincia de Padua y ye seu d'a Universidat de Padua.

O Chardín Botanico de Padua ye considerato como Patrimonio d'a Humanidat por a UNESCO.

## Toponimia
*Padova* provién d'o latín *Patavium*. *Padua* ya se troba como exotoponimo en aragonés en o "*[[Libro d'el Trasoro]]*":

Y en a "*[[Cronica de los Conquiridors]]*":

## Climatolochía
Climatolochía de Padua:

## Vinclos externos

*  Pagina web oficial municipal de Padua.
Chuegos Olimpicos d'hibierno de 1956

Os **Chuegos Olimpicos d'hibierno de 1956**, conoixitos tamién como **VII Chuegos Olimpicos d'hibierno**, estioron os Chuegos Olimpicos d'hibierno celebratos en Cortina d'Ampezzo (Italia), dende o 26 de chinero  dica o 5 de febrero de 1956. I participoron 821 atletas (687 varons y 134 mullers) de 32 países.

## Esportes

## Vinclos externos

* / Pachina web oficial de l'''Olympic Movement''.
*  Información y medallero d'os Chuegos Olimpicos de 1956.

## Referencias
Chuegos Olimpicos d'hibierno de 1964

Os **Chuegos Olimpicos d'hibierno de 1964**, conoixitos tamién como **IX Chuegos Olimpicos d'hibierno**, estioron os Chuegos Olimpicos d'hibierno celebratos en Innsbruck (Austria), dende o 29 de chinero dica o 9 de febrero de 1964. I participoron 1.091 atletas (892 varons y 199 mullers) de 30 países.

## Esportes

## Vinclos externos

* / Pachina web oficial de l'''Olympic Movement''
*  Información y medallero d'os Chuegos Olimpicos de 1964.

## Referencias
Michael Roll

**Michael Brandon Roll**, naixiu lo 12 d'abril de 1987 d'Aliso Viejo (California, Estaus Unius) ye un chugador profesional estausunidense de basketbol. Tien una altaria d'1,97 metros y ocupa la posición d'escolta. Estió chugador d'o *[[Basket Zaragoza 2002|CAI Zaragoza]]* d'a liga ACB d'Espanya dende l'anyo 2012 dica lo 2014. En l'actualidat fa parti d'a plantilla d'o *[[Tüyap Büyükçekmece Basketbol Kulübü]]* d'a liga turca

## Trachectoria esportiva
* 2005/10. UCLA Bruins.
* 2010/11. Bornova Belediyesi.
* 2011/12. Antwerp Giants.
* 2012/14. CAI Zaragoza.
* 2014/15. Türk Telekom Basketbol Kulübü.
* 2015/?. Tüyap Büyükçekmece Basketbol Kulübü.

## Palmarés
No tien garra títol.

## Vinclos externos

*  Ficha d'o chugador en ACB.com.
Chuan Costa y Beltrán

**Chuan Costa y Beltrán** (Zaragoza, 1549 - † Zaragoza, 1597) estió un avogau aragonés y cronista oficial d'o Reino d'Aragón entre os anyos 1592 y 1597.

## Biografía
Naixió probablement de Zaragoza en l'anyo 1549 u 1550 fillo de Pedro Costa y María Beltrán. Se doctoró en Dreito por a Universidat de Zaragoza en l'anyo 1585 en a que gosó estar catedratico d'ista mesma facultat. Antis d'isto estió catedratico de Retorica en as universidaz de Barcelona (1572), Salamanca (1577), Uesca, Leida y Valencia.

Dimpués d'a muerte de Cheronimo de Blancas en l'anyo 1590 fue proposau por a Deputación d'o Reino d'Aragón ta o puesto de cronista oficial.

## Obra
Entre as suyas obras cal destacar o *Gobierno del ciudadano* (1584), dialogo adedicado a la ciudat de Zaragoza, reeditau cuantas vegadas y traduciu a latín, francés y italiano.

Manimenos a obra suya mas important ye *De conscribenda rerum historiae* (1591) en a que proposa que a historia a de replegar nomás aquels escaicimientos d'os que se pueda quitar una buena ensenyanza; diz como han d'ordenar-se as noticias y da bellas normas sobre os discursos que se meten en boca d'os personaches. Tracta tamién temas como a historia d'a Filosofía y a Poesía.

Atras obras destacadas estioron *De utraque inventione oratoria et dialectica* (Barcelona, 1578, y nueva edición en Zaragoza, 1584) y *Oratio in laudem litterarum*, leída en a Universidad de Zaragoza en 1584.

Como cronista escribió un Catalogo y chenealogía d'os reis d'Espanya y unas Anotacions a os Anals d'Aragón. Tamién fació una Cronica d'Aragón que, en no contar con l'aprebación d'o monarca debiu a la independencia de chuicio que amostraba, fue destruyida.

## Vinclos externos
* Juan Costa y Beltrán
* Juan Costa y Beltrán en www.enciclopedia.cat
* Juan Costa y Beltrán en a GEA
Praça da Liberdade

**Praça da Liberdade** (en idioma aragonés: *Plaza d'a Libertat*) ye una plaza d'o centro de Belo Horizonte que ye situata en un d'os cabos d'o barrio.
## Referencias

## Vinclos externos

*  Gubierno de Brasil.
*  Turismo de Brasil.
Universidade do Estado de Minas Gerais

A **Universidat do Estado de Minas Gerais** (Universidade do Estado de Minas Gerais, UEMG) ye una institución publica d'amostranza superior en Brasil, con seu en a ciudat de Belo Horizonte, Estato de Minas Gerais, Brasil.

## Vinclos externos
*  Pachina web d'a Universidat do Estado de Minas Gerais.
Robert Oppenheimer

**Julius Robert Oppenheimer** (Nueva York, 22 d'abril de 1904 - Princeton, 18 de febrero de 1967) estió un fisico estadounidense y o director cientifico d'o prochecto Manhattan, o esfuerzo entre a Segunda Guerra Mundial ta estar os primers en desarrollar a primera arma nuclear en o Laboratorio Nacional d'os Álamos, en Nuevo Mexico, Estaus Unius.

Coloquialment conoixiu como «o pai d'a bomba atomica» -manimenos comparte ixe merito con o suyo prencipal mentor, Enrico Fermi-, Oppenheimer expresó o suyo penar por a muerte de victimas innocents cuan as bombas nucleyars fueron lanzadas contra os chaponeses en Hiroshima y Nagasaki en agosto de 1945. En rematar a guerra, estió o chefe consultor d'a recientment creyada Comisión d'Enerchía Atomica y aproveitó ixa posición ta emparar o control internacional d'armas atomicas y ta oposar-se a la escalada armamentista nucleyar entre los Estaus Unius y a Unión Sovietica. As suyas actituz provocoron a sobén a ira d'os politicos dica o punto que en 1954 se l'espulló d'o suyo livel de seguranza, perdendo l'acceso a os documentos militars secretos d'o suyo país. Poco a poco a suya capacidat d'influir fue disminuindo, pero continó fendo charradas y treballando en fisica. Diez anyos mas tarde, o President de los Estaus Unius, Lyndon B. Johnson lo condecoró con o Premio Enrico Fermi en una probatina de rehabilitar-lo politicament.

## Publicacions d'Oppenheimer
* *Science and the Common Understanding* (New York: Simon and Schuster, 1954).
* *The Open Mind* (New York: Simon and Schuster, 1955).
* *The flying trapeze: Three crises for physicists* (London: Oxford University Press, 1964).
* *Uncommon sense* (Cambridge, MA: Birkhäuser Boston, 1984). (*póstumo*)
* *Atom and void: Essays on science and community* (Princeton, NJ: Princeton University Press, 1989). (*póstumo*)
Paco de Lucía

**Paco de Lucía**, nombre artistico de **Francisco Sánchez Gómez**, naixiu d'Alchecira o 21 d'aviento de 1947 y muerto en Playa del Carmen, Mexico o 25 de febrero de 2014, estió un guitarrista de flamenco y de jazz. Fació un popular dúo con o cantaire de flamenco Camarón de la Isla y fue reconoixiu como un d'os millors guitarristas d'a suya epoca con bels premios recibius mientres a suya carrera artistica, entre os que cal destacar o Premio Prencipe d'Asturias d'as Artes en a suya edición de 2004.

A suya familia ye una saga d'artistas de flamenco conoixius como *Los Lucía*, yera chirmán d'os cantaires y compositors Ramón d'Alchecira y Pepe de Lucía y tío de Malú.

## Vinclos externos

*  PAchina web oficial de Paco de Lucía.
*  Acta d'o churato d'o Premio Prencipe d'Asturias d'as Artes de 2004.
*  Información de Paco de Lucía en a pachina d'a Funcación Prencipe d'Asturias.
Chuegos Olimpicos d'hibierno de 1968

Os **Chuegos Olimpicos d'hibierno de 1968**, conoixitos tamién como **X Chuegos Olimpicos d'hibierno**, estioron os Chuegos Olimpicos d'hibierno celebratos en Grenoble (Francia), dende o 6 de febrero dica o 18 de febrero de 1968. I participoron 1.158 atletas (947 varons y 211 mullers) de 37 países.

## Esportes

## Vinclos externos

* / Pachina web oficial de l'''Olympic Movement''
*  Información y medallero d'os Chuegos Olimpicos de 1968.

## Referencias
Brian May

**Brian Harold May**, naixito de Londres, Reino Uniu, o 19 de chulio de 1947, ye un musico (guitarra), cantaire y compositor britanico de rock y heavy metal.
Parma

**Parma** (en parmigiano, *Pärma*; en italiano y oficialment, *Parma*) ye una comuna italiana de 196.722 habitants, capital d'a provincia homonima y segunda ciudat d'Emilia-Romanya per población dimpués d'a capital rechional Bolonya.

Antiga capital d'o ducau de Parma y Piacenza (1545-1859), la ciudat de Parma ye siede universitaria dende lo sieglo XI. Ye amés siede de l'Autoridat Europea pa la Seguranza Alimentaria (EFSA) dende lo 2004; d'o Machistrato per lo Po dende lo 1956, hue Achencia Interrechional pa lo río Po (AIPO); de l'Autoridat d'a cuenca d'o districto d'o río Po (AdbPo) dende lo 1990; y d'un Departament d'Investigacions Cientificas (RIS) d'os Carabinieri dende lo 1994, con competencia sobre la Italia septentrional. I hai amés una siede de Crédit Agricole Italia, naixita de l'adquisición da Caixa d'Estalbios de Parma y Piacenza.

Toz es anyos en o mes d'octubre se celebra lo Festival Verdi. En aviento de 2015, Parma recibió la reconoixencia de "Ciudat Creativa d'a UNESCO per la Gastronomía".

## Localidaz achirmanatas
*  Tours  (Francia).
*  Guadalajara (Espanya).

## Refrencias

## Vinclos externos

*  Pachina web oficial municipal de Parma.
Reconquista (Archentina)

**Reconquista** ye una ciudat d'a Provincia de Santa Fe en Archentina. Con os suyos 93.890 habitants en l'anyo 2010, teneba una superficie de 537 km² y una densidat de población de 131,38 hab/km².

A principal actividat economica local ye o sector d'os servicios u sector terciario; a industria ye a segundo. Ye amás amás un centro important d'actividat cultural.

## Demografía
A población de Recreo tenió una important expansión mientres o sieglo XIX y as primeras decadas d'o sieglo XX, con a immigración procedent d'Europa.

## Vinclos externos
 Reconquista.gov.ar (portal d'o Gubierno d'a ciudat de Reconquista).
Quemando Zapatilla

**Quemando Zapatilla** ye o nombre d'un festival de musica que se fa en Echo, situau en o Pirineu occidental d'Aragón, mas concretament en a Val d'Echo.

A primer edicion d'o evento se fació en l'anyada 2003, en remeranza a un choven d'o lugar clamau Iñaki, que murió fendo escalada. Dende ixe anyo s'en han celebrau ueito edicions, dende o 2003 dica l'anyo 2010.

Amás de musica, en o Quemando Zapatilla se fan actividaz de graffiti, chentas populars, teatro y atras cosas que intresan a la chent chovena. Cal parar firme cuenta que yera de gufanya, y organizau por a chovenalla d'o lugar y amigos d'a redolada.

As collas que han tanyiu en o Festival Quemando Zapatilla en cada anyada son:

## Vinclos externos
* Blog oficial
* Myspace oficial
* Información d'o festival
Chamonix

**Chamonix-Mont-Blanc** o simplament **Chamonix** (en idioma arpitán *Chamônix*) ye un municipio de Francia, en o departamento d'Alta Saboya en a rechión d'Auvernia-Roine-Alpes con una población de 8.927 habitants en l'anyo 2011. En o suyo termin municipal ye amán d'o Mont-Blanc que con 4.810 m. ye a tuca con mas altaria d'a Unión Europea.

## Esporte
A situación de Chamonix amán d'o Mont Blanc y a suya temperatura meya, baixo cero, fan que sea un muit buen puesto ta la practica d'os esportes d'hibierno. A suya relacion con istos esportes ye dende fa muito tiempo estando a ciudat seu d'os I Chuegos Olimpicos d'hibierno en 1924.

En Chamonix dende o 1991 cada anyada se hi otorga o premio Piolet d'Oro a os millors alpinistas d'o mundo seguntes un churato formato por chent d'as revistas francesas *Montagnes* y *Haute Montagne* especializatas en o tema .

## Vinclos externos

* / Pachina web oficial de Chamonix. 
* / Información de Chamonix 
* Webcams con anvistes d'o Mont Blanc.
Estadio Olimpico de Chamonix

O **Estadio Olimpico de Chamonix** (en francés, *Stade Olympique de Chamonix*) ye un estadio situato en a ciudat de Chamonix en l'Alta Saboya en a rechión de Roine-Alpes. Tien un aforo de 45.000 personas y hue ye utilizato ta competicions hipicas. Mientres os Chuegos Olimpicos d'hibierno de 1924 estió a seu d'as ceremonias d'devantadera y clausura amás amás d'as prebas de curling, hockey sobre chelo, patinache artistico sobre chelo, patinache de velocidat sobre chelo y patrulla militar.

## Vinclos externos
* Información d'os Chuegos Olimpicos d'hibierno de 1924.
Camille Mandrillon

**Paul Camille Albert Mandrillon** conoixito esportivament como **Camille Mandrillon** naixito de Rousses o 6 de setiembre de 1890 y muerto en La Tronche o 22 de marzo de 1969, estió un esquiador y militar francés.

En os Chuegos Olimpicos de Chamonix de 1924 estió abanderato de Francia, dició o churamento olimpico d'os atletas y aconsiguió una medalla de bronce con l'equipo de Francia,composato por ell mesmo, André Vandelle, G. Berthet, y o suyo chimán Maurice Mandrillon, en a preba de Patrulla militar. Tamién partecipó en os Chuegos Olimpicos d'hibierno de 1928 en a mesma preba estando 9º claseficato con l'equipo de Francia.

## Referencias

## Vinclos externos
*  Perfil esportivo de Camille Mandrillon.
Jim Morrison

**James Douglas Morrison** (Melbourne, Florida, 8 d'aviento de 1943 - París, Francia, 3 de chulio de 1971) estió un cantaire, musico y compositor estausunidense y fundador, cantaire y líder de *[[The Doors]]*.
Marianna Madia

**Marianna Madia**, naixita **Maria Anna Madia** de Roma, Lazio o 5 de setiembre de 1980, ye una politica italiana d'o Partito Democratico, que ye deputata dende o 2008.

El 21 de febrero de 2014 fue nombrada ministra de de Administración Pública y Simplificación.

## Referencias

## Vinclos externos
*  ''Sitio Web de Marianna Madia''
Orden de Sant Francisco

La **Orden de Sant Francisco**, **Orden Franciscana** u **franciscanos** ye una orden relichiosa catolica mendicant fundada por Sant Francisco d'Asís en Italia en l'anyo 1209 y aprobada por lo Papa Inocencio III. A causa de succesivas escisions se convertió en un conchunto de grupos y comunidaz que siguen beluna de las reglas inspiradas por Sant Francisco d'Asís.

Los franciscanos creyen en la pobreza de Cristo y por ixo la pobreza ha d'estar l'eixe de la vida de cada persona y de cada comunidat como tal, encara que cuan en l'anyo 1226 morió Sant Francisco d'Asís se producioron diferents escisions sobre la rigor de como interpretar-lo. Ya en 1212 una branca feminina de los franciscanos ya heba estau fundada: las clarisas, que prenen o suyo nombre de Clara d'Asís.

Los franciscanos medievals fundoron conventos en arrabals urbans. Se calcula que arredol de 1221 lo numero de flaires franciscanos yera de bels 5.000, y que a zaguers de lo sieglo XIII ya debeba haber-ie bels 45.000 flaires franciscanos distribuitos en 34 provincias y vicariatos. A traviés de los sieglos dimpués de la fundación, s'han iu producindo movimientos de reforma y han continau los procesos escisión, resultando-ne diferents brancas y órdens que en bel caso s'han deseparau de l'orden orichinario: la mes gran part son reformas de la orden franciscana que heban de conducir a una aplicación mes rigorosa de la regla, d'acuerdo con lo suyo esprito fundacional.

## Referencias

## Veyer tamién
*Cofradía de la Crucifixión del Señor y de San Francisco de Asís
Chuegos Olimpicos d'hibierno de 1972

Os **Chuegos Olimpicos d'hibierno de 1972**, conoixitos tamién como **XI Chuegos Olimpicos d'hibierno**, estioron os Chuegos Olimpicos d'hibierno celebratos en Sapporo (Chapón), dende o 3 de febrero dica o 13 de febrero de 1972. I participoron 1.006 atletas (801 varons y 205 mullers) de 35 países.

## Esportes

## Vinclos externos

* / Pachina web oficial de l'''Olympic Movement''
*  Información y medallero d'os Chuegos Olimpicos de 1972.

## Referencias
Pilar Valero

**María Pilar Valero Cebrián**, naixida lo 25 de mayo de 1970 de Zaragoza (Comarca Central, Aragón) y muerta lo 7 de noviembre de 2022 en ixa mesma ciudat, estió una chugadora profesional aragonesa de basketbol, que teneba una altaria d'1,73 metros y ocupaba la posición d'escolta. Ha estau internacional con Espanya habitualment.

Ye considerada la millor chugadora aragonesa de basketbol de toz os tiempos.

## Trachectoria esportiva
* **????/88**. Banco Zaragozano. Cantera.
* **1988/92**. Banco Zaragozano.
* **1992/96**. Dorna Godella.
* **1996/97**. Pool Getafe.
* **1997/02**. Celta Banco Simeón.
* **2002/03**. Club Baloncesto Ciudad de Burgos.
* **2003/05**. Club Deportivo Basket Zaragoza.
* **2005/07**. Club Baloncesto Islas Canarias.
* **2007/10**. Real Club Celta Baloncesto.

## Palmarés
### Equipos
* 1990: Copa d'a Reina (Banco Zaragozano).
* 1993: Liga Femenina d'Espanya (Dorna Godella).
* 1993: Euroliga (Dorna Godella).
* 1994: Liga Femenina d'Espanya (Dorna Godella).
* 1994: Copa d'a Reina (Dorna Godella).
* 1995: Copa d'a Reina (Dorna Godella).
* 1995: Liga Femenina d'Espanya (Dorna Godella).
* 1996: Liga Femenina d'Espanya (Dorna Godella).
* 1997: Copa d'a Reina (Pool Getafe).
* 1997: Liga Femenina d'Espanya (Pool Getafe).
* 1999: Liga Femenina d'Espanya (Celta Banco Simeón).
* 2000: Liga Femenina d'Espanya (Celta Banco Simeón).
* 2001: Copa d'a Reina (Celta Banco Simeón).

### Selección d'Espanya
* 1993: Medalla de oro en o EuroBasket d'Italia.

## Vinclos externos
*  Perfil esportivo de Pilar Valero.
Maria Elena Boschi

**Maria Elena Boschi**, naixita de Montevarchi, Toscana o 24 de chinero de 1981, ye una avogada y politica italiana d'o Partito Democratico, que ye deputata dende o 2013.

El 21 de febrero de 2014 fue nombrada ministra de ministra de Reformas Constitucionals y Relacions con o Parlamento.

## Referencias

## Vinclos externos
*  ''Sitio Web de Marianna Madia''
Chuegos Olimpicos d'hibierno de 1976

Os **Chuegos Olimpicos d'hibierno de 1976**, conoixitos tamién como **XII Chuegos Olimpicos d'hibierno**, estioron os Chuegos Olimpicos d'hibierno celebratos en Innsbruck (Austria), dende o 4 de febrero dica o 15 de febrero de 1972. I participoron 1.123 atletas (892 varons y 231 mullers) de 37 países.

## Esportes

## Vinclos externos

* / Pachina web oficial de l'''Olympic Movement''
*  Información y medallero d'os Chuegos Olimpicos de 1976.
*  Programa oficial d'Innsbruck 1976.

## Referencias
Adam Frank

**Adam Frank ** (naixiu l'1 d'agosto de 1962 de Belleville, Nueva Jersey) ye un fisico, astronomo y escritor estausunidense. O suyo campo d'investigación se centra prencipalment en a astrofisica computacional, metendo ficacio en a formación d'as estrelas y as zagueras etapas d'a evolución estelar. As suyas obras de divulgación se centran en temas cientificos dende un punto d'anvista cultural como a ciencia y a relichión u o papel d'a tecnolochía en a experiencia d'o ser humán con o tiempo. Ye co-fundador d'o blog *13.7 Cosmos and Culture* d'a Radio Publica Nacional (NPR)

## Biografía
Frank naixió de Belleville, Nueva Jersey l'1 d'agosto de 1962. Estudió en a Universidat de Colorado fendo a tesis doctoral en a Universidat de Washington. Estió titular d'un puesto post-doctoral en a Universidat de Leiden en os Países Baixos y en a Universidat de Minnesota. En 1995 Frank recibió a beca *Hubble* y en 1996 prencipió a treballar en a Universidat de Rochester, en Rochester, Nueva York, a on ye actualment profesor d'astrofisica.

As investigacions de Frank se centran en a dinamica de fluidos astrofisica. O suyo grupo d'investigación ye desenvolicando o codigo AstroBEAR (*Adaptive Mesh Refinement*) que se fa servir en a simulación de fluxos en a dinamica de fluidos magneticos en contextos astrofisicos. Entre os prochectos en que s'emplega l'AstroBEAR incluindo o estudio de surtidors en protoestrelas asinas como a evolución de nebulosas planetarias en rematar a vida d'una estrela de tipo solar.

## Publicacions populars
O primer libro publicau por Frank estió *The Constant Fire. Beyond the Science vs. Religion Debate*. Publicau en 2009 miraba de definir diferents perspectivas en a discusión entre ciencia y relichión. O segundo libro de Frank, publicau en agüerro de 2011, estió *About Time: Cosmology and Culture at the Twilight of the Big Bang* que explora a relación entre o cambio d'ideyas en a cosmolochía y a ideya cultural d'o tiempo. En 2010 Frank estió co-fundador d'o blog *"13.7 Cosmos and Culture"* d'a Radio Nacional Publica chunto a Marcelo Glaser. Amás Frank tamién ha escrito articlos ta reconoixidas publicacions como a revista DISCOVER..

## Bibliografía
* *The Constant Fire. Beyond the Science vs Religion Debate*, University of California Press (10 de chinero de 2009), ISBN 978-0-520-26586-8
* *"The End of the Beginning. Cosmology Culture and Time at the Twilight of the Big Bang*, (27 de setiembre de 2010), ISBN 978-0-452-27606-2

## Referencias

## Vinclos externos
* Departamento de Fisica y Astronomía d'a Universidat de Rochester
* AstroBEAR AMR Code Homepage
* NPR blog Introduction Page
Melbourne

:*Iste articlo ye sobre una ciudat australiana; ta atros usos, se veiga [[Melbourne (desambigación)]]***.


**Melbourne''' ye un municipio y ciudat australiana, que ye la capital d'o estau de Victoria.

A suya población ye de 4.170.000 habitants (2011) en una superficie de 1.705 km², con una densidat de población de 2.445,75 hab/km². Ye la segunda ciudat mas poblada d'Australia.

A ciudat ye situada en a costa sud-este d'o país, a una distancia de 881 km a o nord-este de Sydney, a 1.370&nbsp;km a lo sud de Brisbane, a 3.277&nbsp;km a l'este de Perth, a 653 a l'este d'Adelaide y a 3.755&nbsp;km a lo sud-este de Darwin.

Melbourne fue establida en 1835 por o capitán britanico John Batman. Hue ye la capital cultural y esportiva d'Australia.

## Esporte
Melbourne ye considerada la capital d'o esporte en Australia encara que en zagueras rivalizando con Sydney. La ciudat ye la cuna d'o Fútbol australiano y a on tenió puesto o primer partiu de críquet en Australia, estando los esportes mas populars en o estau de Victoria.

### Instalacions esportivas
Dentre las instalacions esportivas cal destacar o Melbourne Cricket Ground un estadio multiuso que estió o estadio principal en os Chuegos de Melbourne 1956 y a on tenió puesto lo primer partiu oficial de críquet en marzo de 1877.

### Competicions esportivas
En Melbourne s'han organizau belunas d'as competicions internacionals mas importants entre las que cal destacar que estió siede d'os Chuegos Olimpicos de 1956, estió anfitriona d'o Campeonato Mundial de Polo en 2001 y coorganizó la Copa Mundial de Rugby de 2003 amás d'os Chuegos d'a Mancomunidat de 2006 y lo Campionato d'o Mundo de Natación en a edición de 2007. La ciudat conta con o Museo Nacional d'Esportes, y amás, en ella s'organizan numerosos escayecimientos esportivos a lo largo de l'anyo, como lo Open d'Australia de tenis, lo Open d'Australia de golf, la Melbourne Cup de hipica y lo Gran Premio d'Australia de Formula 1 y lo Gran Premio d'Australia de Motociclismo d'o Campeonato d'o mundo de motociclismo en o Circuito de Phillip Island.

## Localidaz achirmanatas
* 1985:  Boston (Estaus Unius).
* 1989:  Sant Petersburgo (Rusia).
* 2004:  Milán, Italia.

## Referencias

## Vinclos externos

*  Pachina web oficial municipal.
Republica de Crimea

A **Republica de Crimea** (en ruso *Республика Крым*; en ucrainés *Республіка Крим*; tartaro crimeu *Къырым Джумхуриети*, *Qırım Cumhuriyeti*) ye un subchecto federal de Rusia que reunifica os antigos territorios ucraineses territorios d'a Republica Autonoma de Crimea y a ciudat de Sevastopol. O territorio reclamau incluye toda a Peninsula de Crimea en a Mar Negra, situada a o sud d'Ucraína y o sud-ueste de Rusia. D'antis mas fació parti de l'Imperio Ruso y d'a Republica Socialista Sovietica de Rusia. Crimea ha estau parti d'Ucraína dende 1954, y una republica autonoma aintro d'Ucraína dende 1991. O estatus d'autonomía de Crimea tornó a refirmar-se en 1996 con a ratificación de l'actual constitución d'Ucraína, que declaraba a Crimea como a "Republica Autonoma de Crimea", encara que la definiba como una "parti constituyent y inseparable d'Ucraína."

L'11 de marzo de 2014, aintro d'a crisi de Crimea de 2014, o parlamento de Crimea y o Concello d'a ciudat de Sevastopol anuncioron a suya intención de declarar unilateralment a suya independencia d'Ucraína refirmando-se en un referendum que tendría como resultau a unificación con Rusia. O documento d'a declaración d'independencia nombraba especificament a Kosovo como precedent d'a suya decisión.

A declaración se fación ta lechitimar o referendum sobre o estatus de Crimea en que os ciudadans votoron si Crimea habría de pedir a suya unión a Rusia como subchecto federal d'a Federación Rusa, u remanir como parti d'Ucraína.

O 16 de marzo de 2014, una gran mayoría de votants estimada en mas d'un 90%, votó a favor d'a independencia de Crimea d'Ucraína y a unión a Rusia como subchecto federal. A BBC comunicó que a mayoría de tartaros de Crimea que heba entrevistau yeran boicoteando o voto. O primer ministro pro-ruso de Crimea Sergey Aksyonov confirmó que un 40% d'os tartaros de Crimea heban participau en o referendum, y d'alcuerdo con os medios de comunicación rusos, os datos d'as votacions amostraban que una mayoría d'os tartaros de Sevastopol votoron a unión con Rusia, con una participación de mas d'o 50% en a ciudat. A Unión Europea, Chapón y os Estaus Unius condenoron a votación como ilegal.

## Referencias
Mytilidae

Os **mitilidos** (nombre cientifico **Mytilidae** ye una familia de bivalvos de l'orden Mytiloida caracterizaus por una casca asimetica con un periostraco grueso y por a capacidat que tienen d'apegar-se a lo substrato fendo servir as fibras d'un biso organico.

Adintro d'esta familia bi ha especies d'intrés comercial como *[[Mytilus edulis]]* y *[[Mytilus galloprovincialis]]*.

## Zoonimia
As especies d'esta familia reciben a denominación de **musclos** en gran part de l'Alto Aragón, documentando-se esta denominación en Uncastiello, Viello Sobrarbe, Semontano de Balbastro y Ribagorza Baixa. "Musclo" tamién se documenta en castellano d'Aragón en puestos tan a lo sud como o baixo Alcanadre y Alcoleya de Cinca fendo part d'o substrato aragonés que se i conservau millor por estar una parola común con o catalán.

## Notas


## Referencias
Nematoda

Os **nematodos** (nombre cientifico **Nematoda**) son un d'os filos mas comuns d'animals y o mas diverso de pseudocelomaus. As especies de nematodos son muit dificils de distinguir: se'n han descrito mas de 28.000, d'as que mas de 16.000 son parasitos. S'ha estimau que o numero total de nematodos descritos y sin describir podría ser de mas de 500.000. A diferencia d'os cnidarios y os platihelmintos, os nematodos tienen un sistema dichestivo que ye como un tubo con oberturas a cada extremo d'o cuerpo. Se conoixen como cucos redondos, debiu a la forma observada en un tallo transversal.

As helmintosis provocadas por nematodos se dicen *"[[nematodosi]]s"*.

A triquina u "bichiello" y os cucos intestinals son nematodos. Tienen o cuerpo celindrico, tovo, no ye dividiu en aniellos y os suyos extremos rematan en punta. A mayoría son de vida libre, y habitan en ambients acuaticos y en ambients terrestres. Beluns son parasitos y producen malautías a os animals, as plantas, os fongos y atros organismos. No tienen organos respiratorios.

En a investigación cientifica s'emplega como nematodo modelo a especie *[[Caenorhabditis elegans]]*.

## Vinclos externos

*  Os nematodos en o prochecto ''Tree of Life''.
*  ''European Society of Nematologists''.

## Referencias
Phaseolus vulgaris

A **chudiera**, tamién dita **bachoquera** u **vainetera**, ( (Linné, 1753)) ye una especie de planta d'a familia *[[fabaceae]]* que se cautiva pa aproveitar as suyas simients (chudievas u alubias) y fruitos (tabiellas) como alimento. Ye un cautivo tradicional en Aragón.


File:Phaseolus vulgaris white beans, witte boon.jpg|
File:Black Turtle Bean.jpg|
File:Kidney beans.jpg|


## Fitonimia
O fruito recibe a denonimación de *alubia* u *chudía* (con variants como *chudieva*). En aragonés medieval se documenta as formas *chudía* y *alubia*, pero ye mes común en os textos comercials formas como *fresuelo* (en Val de Linars y en a duana de Las Barracas de los Chaqueses) y as formas afins monoptongadas como *fresol* (tamién en a duana de Las Barracas de los Chaqueses) u *fesol* (en textos comercials de Zaragoza).

*Alubia* ye un persismo transmeso a l'aragonés por l'arabe que se documenta actualment por o menos en aragonés d'a Valle de Vio, en belsetán y palatalizau como *allubia* tamién en benasqués. En benasqués Ángel Ballarín Cornel documenta as expresions *allubies tiernes*, *allubies de peladilla* y *allubies de careta*.

Ya se documenta "chudía" en o sieglo XV en Casp (*aluvias alias judias*, con a "j" representando en grafía medieval o fonema d'o digrafo ch). Alwin Kuhn veye que en l'orichen d'a variant *[[chudieva]]* puet haber-ie habiu una influencia d'a parola *[[xordiga]]*. O pareixiu fonetico con "xordiga" podió favoreixer una epentesi antihiatica d'a *g*.

## Notas


## Referencias

## Vinclos externos
Aki Kaurismäki

**Aki Kaurismäki**, naixito de Orimattila (Finlandia) o 4 d'abril de 1957, ye un director cinematografico y guionista finlandés.

D'entre as suyas cintas, cal destacar *[[Tulitikkutehtaan tyttö]]* (*La chica de la fábrica de cerillas*, 1990), *[[Mies vailla menneisyyttä]]* (*Un hombre sin pasado*, 2002) u *[[Le Havre (cinta)|Le Havre]]* (2011, con André Wilms, Kati Outinen y Jean-Pierre Darroussin).

## Vinclos externos
* 
*  ''Aki Kaurismäki'' en IMDb.
Treze Futebol Clube

O **Treze Futebol Clube** ye un club de fútbol brasilero, d'a ciudat de Campina Grande. Fue establiu o 7 de setiembre de 1925.

## Vinclos externos
*  Pachina web oficial d'o club.
Dr. Strangelove or: How I Learned to Stop Worrying and Love the Bomb

***Dr. Strangelove or: How I Learned to Stop Worrying and Love the Bomb*** (títol en anglés, de vegadas simplificau como ***Dr.Strangelove***, en aragonés ***Dr. Strangelove u: Cómo aprendí a deixar de preocupar-me y amar a bomba***, estrenada en Aragón con o títol en castellano de ***¿Teléfono rojo? Volamos hacia Moscú***, en aragonés ***Telefono royo?. Volamos enta Moscú***) ye una cinta estausunidense de l'anyo 1964 de cine de comedia belica, dirichida por Stanley Kubrick, que en o suyo elenco incluye a destacaus actors como Peter Sellers, George C. Scott, Sterling Hayden, Slim Peckins, Keenan Wynn y Peter Bull.

Estrenada en Estaus Unius o 7 de chinero de 1960, estió una producción cinematografica de 93 minutos de duración, con un presupuesto total de 9.440.272 de dólars, producida por Stanley Kubrick ta la productora cinematografica *[[Hawk Films]]*, con una dirección de fotografía de Russell Metty. Stanley Kubrick se basó en una novela de Peter George.

## Premios
En a ceremonia d'os Premios Oscar de 1965 ta cintas de 1964, *Dr. Strangelove or: How I Learned to Stop Worrying and Love the Bomb* recibió 4 nominacions:
* Premio Oscar a la Millor Cinta, ta Stanley Kubrick.
* Premio Oscar a o Millor Director, ta Stanley Kubrick.
* Premio Oscar a o Millor Actor ta Peter Sellers por o suyo papel de *Dr. Strangelove/Merkin Muffley/Lionel Mandrake*.
* Premio Oscar a o Millor Guión Adaptau, ta Stanley Kubrick, Peter George y Terry Southern.

## Se veiga tamién
* Cine en 1964.
* Cintas de 1964.

## Referencias

## Vinclos externos

*  ''Dr. Strangelove or: How I Learned to Stop Worrying and Love the Bomb'' en Internet Movie Database.
Os Pueblos Deciden

**Os Pueblos Deciden** (en castellano *Los Pueblos Deciden*, en basco *Herriek Erabaki*, en gallego *Os Povos Decidem*, en catalán *Els Pobles Decideixen*) ye una coalición politica formada por cuantos partius politicos d'o Estau Espanyol de cara a las eleccions a o Parlamento Europeu de 2014 y integrada por Euskal Herria Bildu (EH Bildu), Bloque Nacionalista Galego (BNG), Puyalón de Cuchas, Andecha Astur, Alternativa Nacionalista Canaria (ANC) y Unidad del Pueblo (UP). A coalición ye formada por organizacions d'ezquierdas independentistas y nacionalistas d'Euskal Herria, Galicia, Aragón, Asturias y Canarias. O cabeza de lista será Josu Juaristi.

Tamién se pensó en primeras a presencia en dita coalición d'a Candidatura d'Unitat Popular (CUP) y Nós-Unidade Popular, pero en zagueras as dos formacions decidioron no presentar-se a ista cita electoral.

## Referencias

## Vinclos externos
* Manifiesto en aragonés
Yun Hyon-seok

**Yun Hyon-seok** (en hangul: 윤현석) conixito tamién por o suyo sobrenombre **Yukwudang** (육우당, 六友堂, Seis amigos), y as embotadas de **Sulheon** (설헌, 雪軒) y **Midong**(미동, 美童, Chico pulito).
, naixito de Incheon (Corea d'o Sud) o 7 d'agosto de 1984 y muerto en Seoul (Corea d'o Sud) o 26 d'abril de 2003, estió un activista d'os dreitos humans, activista civico y gay, poeta y escritor de Corea d'o Sud..

## Referencias

## Vinclos externos
*  Memorial museum of Yukwudang

## Referencias
Premio d'as Letras Aragonesas

O **Premio d'as Letras Aragonesas** (en castellano: *Premio de las Letras Aragonesas*) ye un premio literario establito en 2002 por a Deputación Cheneral d'Aragón. A suya finalidat ye reconoixer un quefer contino o d'especial nororiedat y importancia de personas, institucions o entes aragoneses, en os ambitos d'a creyación y investigación literarias. Dende a suya creyación tien periodicidat anual.

Ye considerato o prencipal premio literario ta os escritors aragoneses.

## Orichen
O Premio d'as Letras Aragonesas estió instituito l'11 de chulio de 2002 por o Decreto 235/2002, de 11 de chulio, d'o Gubierno d'Aragón, o cual modificaba o Decreto 253/2001, de 23 d'otubre de 2001, d'o Gubierno d'Aragón que regulaba o rechimen cheneral d'os premios a la creyación literaria.

## Candidatos
Puez estar candidatos aquellas personas, institucions o entes aragoneses o cuyo quefer chenerico en as arias d'a creyación y investigación literarias s'estime d'especial relevancia y constituya un modelo y testimonio eixemplar pa a sociedat aragonesa.

## Relación de ganadors d'o Premio d'as Letras Aragonesas

## Vinclos externos
*  Premio d'as Letras Aragonesas.
*  Boletín Oficial d'Aragón.
Gauberte Fabricio de Vagad

**Gauberte Fabricio de Vagad** (Zaragoza sieglo XV) estió un historiador aragonés y cronista mayor d'o Reino d'Aragón.

## Biografía
Vagad estió un monche cisterciense zaragozano d'o sieglo XV. A sobén se le considera o primer historiador d'o Reino d'Aragón por a suya Cronica d'Aragón publicada en 1499.

Vivió mientres gran parti d'a suya vida en o monesterio zaragozano de Santa María de Santa Fe y pareixe que tamién en Sant Chuan d'a Penya.

## Obra
A suya obra mas important ye a Cronica d'Aragón que fa una gollada a la historia d'Aragón dende a fundación d'o lechendaria d'o Reino de Sobrarbe (724) dica a muerte de Alifonso V (1458).

Entre as fuents que emplego ta escribir a cronica se troban os grans archivos monasticos aragoneses como os de Sant Chuan d'a Penya, Sant Veturián, Poblet y Mont Aragón y atros archivos d'a Corona de Aragón como o de Barcelona. Encara que treballó con fuents orichinals, ficó en a suya obra opinions personals y relatos fantasticos.

O rei Ferrando o Catolico, lo nombró cronista mayor d'o reino. Se gosa considerar o mas dreito antecesor de Zurita, ya que escribió a suya cronica a requesta d'os deputaus d'a Corona. No se considera cronista oficial d'o Reino ya que cargo de cronista yera d'iniciativa reyal dica que as Corz de Monzón de 1547 lo instituyoron como oficio d'o Reino, estando Zurita o primer en ocupar-lo.

Seguntes Latassa tamién estió autor de bellas replegas de poesía.

### Publicacions
**"[[Cronica d'Aragón]]"* (1499). *Zaragoza Pablo Hurus 	Biblioteca Nacional. Universidad Complutense de Madrid. Biblioteca Virtual de Derecho Aragonés*.
**"Corónica de Aragón"*. (1996). *Edición facsimilar d'a obra realizada por Gauberto Fabricio de Vagad. Corz d'Aragón.*

## Referencias

## Vinclos externos
* Gualberto Fabricio de Vagad
* Gualberto Fabricio de Vagad en GEA
The Shining (cinta)

:*Iste articlo ye sobre una cinta estausunidense de 1960; ta atros usos, se veiga *'The Shining (novela)***.

***The Shining**' ye una cinta estausunidense de l'anyo 1980 de cine de terror, dirichita por Stanley Kubrick, que en o suyo reparto incluye a destacatos actors como Jack Nicholson, Shelley Duvall, Danny Lloyd, Scatman Crothers, Barry Nelson y Philip Stone.

estrenada en Estaus Unius o 23 de mayo de 1980, estió una gran superproducción cinematografica de 119 minutos de duración (versión europea), con un presupuesto total de 19.000.000 de dólars, producita por Stanley Kubrick ta Warner Bros., con fotografía de John Alcott. Ta fer o guión, Stanley Kubrick se basó en la novela *[[The Shining (novela)|The Shining]]* de Stephen King.

## Se veiga tamién
* Cine en 1980.
* Cintas de 1980.

## Vinclos externos
*  ''The Shining'' en IMDb.